Жастар санатын 35 жасқа дейін ұлғайту көзделіп отыр
"Жастар санатын 35 жасқа дейін ұлғайту көзделіп отыр" | "https://abai.kz/post/160969"
TITLE: Жастар санатын 35 жасқа дейін ұлғайту көзделіп отыр
URL: https://abai.kz/post/160969
META: "Жастар санатын 35 жасқа дейін ұлғайту көзделіп отыр" | "https://abai.kz/post/160969"
DATE: 23.11.2022
AUTHOR(s): Abai.kz
TOTAL WORDS: 95
TEXT: Бұл туралы Ақтау қаласында жастармен кездесуінде Ақпарат және қоғамдық даму министрі Дархан Қыдырәлі айтты. Дархан Қыдырәлінің сөзінше, министрлік «Мемлекеттік жастар саясаты туралы» Қазақстан Республикасы Заңының жобасын әзірлеген. Бұл жоба Парламент Мәжілісінде мақұлданып, Сенатқа енгізілді. Заң жобасы мемлекеттік органдардың бағыттарымен және құзыреттерімен толықтырылды. Осы Заңның негізгі жаңалықтарының бірі жастар санатын 35 жасқа дейін ұлғайту болады. Осылайша, Жастарды мемлекеттік қолдау аясы 2 есеге жуық (3,7 млн.адамнан 6 млн. адамға дейін) кеңейеді (жұмысқа орналастыру және бизнес-бастамалар және т.б.). Аталған заң жобасында жастардың даму индексі енгізіліп, жастардың әлеуметтік қызметтері мен NEET санатындағы жастарға құқықты мәртебе беру қарастырылып отыр. Abai.kz
